วันนี้ ( 23  สิงหาคม  2559 ) เวลา  9.00  น. ณ หน้าตึกบัญชาการ  1  ทำเนียบรัฐบาล นางอภิรดี ตันตราภรณ์ รัฐมนตรีว่าการกระทรวงพาณิชย์ พร้อมคณะนำตัวแทนในโครงการ ร้านอาหารหนูณิชย์เคลื่อนที่ มาพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์ โครงการร้านอาหาร “หนูณิชย์” โฉมใหม่ เน้นแนวคิด อร่อย สะอาด ราคาประหยัดพร้อมปรับปรุงร้านให้ทันสมัย และนำเทคโนโลยีมาประยุกต์ใช้เพื่อตอบโจทย์กระแสความนิยมอาหาร Street Food และนำรถขายอาหาร Food Truck “หนูณิชย์เคลื่อนที่” มาจัดแสดงในครั้งนี้อีกด้วย